ΑΠΟΦΑΣΕΙΣ
Αριθμ. απόφ. 195/21-03-2025
Έγκριση του Κανονισμού Μεταδιδακτορικής
Έρευνας του Τμήματος Θεατρικών Σπουδών
του Εθνικού και Καποδιστριακού Πανεπιστημίου
Αθηνών.
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ειδικότερα
τα άρθρα 126, 172, 174, 223 και 287.
2. Το γεγονός ότι μέχρι σήμερα δεν έχει εκδοθεί ο
προβλεπόμενος από τις διατάξεις του άρθρου 223 του
ν. 4957/2022 εσωτερικός κανονισμός του ΕΚΠΑ.
3. Την υπ’ αρ. 814/06-08-2021 απόφαση της Συγκλήτου
του ΕΚΠΑ με την οποία εγκρίθηκε ο κανονισμός Μεταδιδακτορικής Έρευνας του Εθνικού και Καποδιστριακού
Πανεπιστημίου Αθηνών (Β’ 4087.
4. το απόσπασμα πρακτικού της Συνέλευσης του Τμήματος Θεατρικών Σπουδών (4η Συνεδρίαση 2024-2025,
20/12/2024).
5. Το απόσπασμα πρακτικού της Συγκλήτου του ΕΚΠΑ
(8η συνεδρίαση 26-02-2025).
6. Το γεγονός ότι με την παρούσα απόφαση δεν προκαλείται δαπάνη εις βάρος του κρατικού προϋπολογισμού.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
την έγκριση του Κανονισμού Μεταδιδακτορικής Έρευνας του Τμήματος Θεατρικών Σπουδών του Εθνικού και
Καποδιστριακού Πανεπιστημίου Αθηνών ως ακολούθως:
Άρθρο 1
Οργάνωση Μεταδιδακτορικής Έρευνας
1. Το Τμήμα Θεατρικών Σπουδών του Εθνικού και Καποδιστριακού Πανεπιστημίου Αθηνών (ΕΚΠΑ) παρέχει σε
επιστήμονες τη δυνατότητα εκπόνησης Μεταδιδακτορικής Έρευνας σε τομείς που εμπίπτουν στα ερευνητικά εν-
διαφέροντα και στα γνωστικά αντικείμενα του Τμήματος.
2. Βασικοί στόχοι της εκπόνησης μεταδιδακτορικής
έρευνας είναι:
α) Η επέκταση της ειδίκευσης ή των αποτελεσμάτων
που έχουν αποκτηθεί με τη διδακτορική διατριβή των
ερευνητών/τριών σε νέες επιστημονικές κατευθύνσεις
που ενδιαφέρουν το Τμήμα.
β) Η ενίσχυση επιστημόνων ικανών να συμβάλλουν
στην πρόοδο της επιστήμης, της έρευνας και των εφαρμογών της.
γ) Η ποιοτική και ποσοτική αναβάθμιση της επιστημονικής έρευνας.
δ) Η διάχυση των αποτελεσμάτων και η μεταφορά
τεχνογνωσίας.
ε) Η ανάδειξη του ακαδημαϊκού κύρους και η διεθνής
διάκριση του ερευνητικού έργου του Τμήματος Θεατρικών Σπουδών και του ΕΚΠΑ.
Άρθρο 2
Διαδικασία έγκρισης μεταδιδακτορικής έρευνας
1. Δικαίωμα υποβολής αίτησης για διεξαγωγή μεταδιδακτορικής έρευνας έχουν οι κάτοχοι Διδακτορικού
Διπλώματος από ΑΕΙ της ημεδαπής ή αναγνωρισμένου
ισότιμου τίτλου σπουδών από ιδρύματα της αλλοδαπής.
2. Η μεταδιδακτορική έρευνα συντάσσεται στα ελληνικά. Έπειτα από αίτημα του/ης υποψηφίου και με σύμ-
φωνη γνώμη της τριμελούς συμβουλευτικής επιτροπής,
η μεταδιδακτορική έρευνα μπορεί να συνταχθεί σε άλλη
γλώσσα, οπότε και συνοδεύεται υποχρεωτικά από εκτενή περίληψη στην ελληνική γλώσσα. Οι υποψήφιοι/ες
οφείλουν να έχουν αποδεδειγμένα άριστη γνώση της
γλώσσας στην οποία θα εκπονηθεί η μεταδιδακτορική
έρευνα. Για την πιστοποίηση της γλωσσομάθειας ισχύουν τα οριζόμενα στον Κανονισμό Διδακτορικών Σπου-
δών του ΤΘΣ.
3. Το Τμήμα Θεατρικών Σπουδών δέχεται καθ’ όλη τη
διάρκεια του έτους αιτήσεις από τους/τις ενδιαφερόμενους/ες ερευνητές/τριες, οι οποίες κατατίθενται στο
ηλεκτρονικό πρωτόκολλο του ΕΚΠΑ. Κατ’ εξαίρεση, μπορεί επίσης να προκηρύσσει θέσεις για μεταδιδακτορική
έρευνα σε συγκεκριμένα γνωστικά αντικείμενα και πεδία.
4. Στην αίτηση αναγράφεται το μέλος του Τμήματος
υπό την επίβλεψη του/της οποίου/ας θα πραγματοποιηθεί η μεταδιδακτορική έρευνα και επισυνάπτονται τα
ακόλουθα απαραίτητα δικαιολογητικά:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
3 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1619
04.04.2025 15:47:16
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
I. αντίγραφο πτυχίου ή διπλώματος ΑΕΙ της ημεδαπής ή
ομοταγών αναγνωρισμένων ιδρυμάτων της αλλοδαπής,
II. αντίγραφο -εφόσον υπάρχει- Διπλώματος Μεταπτυχιακών Σπουδών ΑΕΙ της ημεδαπής ή ομοταγών αναγνω-
ρισμένων ιδρυμάτων της αλλοδαπής (βάσει του καταλόγου αναγνωρισμένων Τμημάτων των Ιδρυμάτων της
αλλοδαπής από τον ΔΟΑΤΑΠ),
III. αντίγραφο Διδακτορικού Διπλώματος από ΑΕΙ της
ημεδαπής ή ομοταγών αναγνωρισμένων ιδρυμάτων της
αλλοδαπής (βάσει του καταλόγου αναγνωρισμένων Τμημάτων των Ιδρυμάτων της αλλοδαπής από τον ΔΟΑΤΑΠ),
IV. αναλυτικό Βιογραφικό Σημείωμα,
V. κατάλογος επιστημονικών εργασιών που έχουν εκπονηθεί/δημοσιευθεί,
VI. δύο (2) συστατικές επιστολές, είτε από Καθηγητές/
τριες ΑΕΙ, είτε από Ερευνητές/τριες Α’, Β’ ή Γ’ βαθμίδας,
κατόχους Διδακτορικού Διπλώματος, αναγνωρισμένου
Ερευνητικού Κέντρου του εσωτερικού ή του εξωτερικού,
VII. αναλυτική πρόταση εκπόνησης μεταδιδακτορικής
έρευνας, βιβλιογραφικά τεκμηριωμένη (2.000-4.000 λέξεις),
VIII. επιστολή αποδοχής επίβλεψης από το μέλος του
Τμήματος.
5. Η Γραμματεία του Τμήματος Θεατρικών Σπουδών
προβαίνει σε έλεγχο νομιμότητας και πληρότητας όλων
των υποβαλλόμενων δικαιολογητικών και προωθεί την
αίτηση στη Συνέλευση του Τμήματος.
6. Ο/Η Πρόεδρος του Τμήματος ορίζει τριμελή Επιτροπή από μέλη του Τμήματος για την εξέταση της πρότα-
σης. Η Επιτροπή εξετάζει τη συνάφεια της ερευνητικής
πρότασης με τα γνωστικά αντικείμενα που καλύπτει το
Τμήμα, καθώς και με τις ερευνητικές περιοχές που θεραπεύει ή επιθυμεί να θεραπεύσει το Τμήμα και, εφόσον
τεκμηριώνεται η σκοπιμότητα υλοποίησης της προτεινομένης έρευνας, προωθεί την πρόταση στη Συνέλευση
του Τμήματος προς έγκριση.
7. Ο/Η Επιβλέπων/ουσα θα πρέπει να ανήκει στη βαθμίδα του/της Καθηγητή/τριας ή του/της Αναπληρωτή/
τριας Καθηγητή/τριας ή του/της Επίκουρου Καθηγητή/
τριας ή να είναι αφυπηρετήσαν μέλος του Τμήματος
Θεατρικών Σπουδών και θα πρέπει να έχει το ίδιο γνωστικό αντικείμενο ή να δραστηριοποιείται στην ίδια ή
συγγενή επιστημονική περιοχή με αυτήν στην οποία
ο/η υποψήφιος/α επιθυμεί διεξαγάγει τη μεταδιδακτορική έρευνα.
8. Σε περίπτωση προκήρυξης μεταδιδακτορικής έρευνας, ο ορισμός του επιβλέποντος καθηγητή/καθηγήτριας
γίνεται από τη Συνέλευση του Τμήματος. Σε περίπτωση διατμηματικής έρευνας στη Φιλοσοφική Σχολή, ο
ορισμός του επιβλέποντος γίνεται από την Κοσμητεία
μετά την έγκριση της έρευνας από τις Συνελεύσεις των
Τμημάτων.
9. Σε περίπτωση αίτησης εκτός προκήρυξης, ο/η υποψήφιος/α ερευνητής/τρια προτείνει επιβλέποντα/ουσα
καθηγητή/τρια. Ο/Η Επιβλέπων/ουσα μπορεί να είναι
διαφορετικός/ή από εκείνον/η που προτείνει ο/η αιτών/
ούσα μόνο έπειτα από ειδικά τεκμηριωμένη εισήγηση
της Επιτροπής και με απόφαση της Συνέλευσης του
Τμήματος.
10. Σε περίπτωση που ο/η υποψήφιος/α ερευνητής/
τρια έχει επιτύχει υποτροφία με διαδικασία επιλογής,
η Συνέλευση του Τμήματος εγκρίνει την εγγραφή του
και -εάν δεν έχει προταθεί από τον/την υποψήφιο/α- ορίζει επιβλέποντα/ουσα καθηγητή/τρια.
11. Η Συνέλευση ορίζει, για κάθε/τρια, δύο (2) μέλη,
που ανήκουν στη βαθμίδα του/της Καθηγητή/τριας ή
του/της Αναπληρωτή/τριας Καθηγητή/τριας ή του/της
Επίκουρου Καθηγητή/τριας ή έχουν αφυπηρετήσει, με
συναφές γνωστικό αντικείμενο, τα οποία μαζί με τον/
την επιβλέποντα/ουσα καθηγητή/τρια συγκροτούν την
τριμελή συμβουλευτική επιτροπή που παρακολουθεί και
υποστηρίζει την πορεία της έρευνας.
12. Η Γραμματεία του Τμήματος ενημερώνεται για την
έγκριση και εγγράφει τον/την ερευνητή/τρια στο Μητρώο Μεταδιδακτορικών Ερευνητών/τριών του Τμήμα-
τος. Η Γραμματεία του Τμήματος τηρεί ειδικό Μητρώο
μεταδιδακτορικών ερευνητών/τριών όπου καταγράφεται η ημερομηνία έγκρισης της μεταδιδακτορικής
έρευνας και το θέμα εκάστου/ης, ο/η Επιβλέπων/ουσα
Καθηγητής/ρια και τα δύο άλλα μέλη της συμβουλευτικής επιτροπής.
Άρθρο 3
Εκπόνηση και ολοκλήρωση
Μεταδιδακτορικής Έρευνας
1. Η διάρκεια της μεταδιδακτορικής έρευνας δεν
μπορεί να υπερβαίνει τα τρία (3) έτη από την ημερομηνία έγκρισής της από τη Συνέλευση του Τμήματος.
Παράταση της χρονικής διάρκειας της μεταδιδακτορικής έρευνας πέραν των τριών (3) ετών μπορεί να δοθεί
με απόφαση της Συνέλευσης του Τμήματος, έπειτα από
τεκμηριωμένη πρόταση του/της επιβλέποντος/ουσας
για την ολοκλήρωση του ερευνητικού έργου.
2. Είναι δυνατή η αναστολή της εκπόνησης μεταδιδακτορικής έρευνας για περιορισμένο χρονικό διάστημα,
κατόπιν αίτησης των ενδιαφερομένων, για προσωπικούς
ή επαγγελματικούς λόγους, θετική εισήγηση της Επιτροπής και απόφαση της Συνέλευσης του Τμήματος.
3. Σε περίπτωση μετακίνησης, εκλογής ή μετάκλησης
του/της επιβλέποντος/ουσας σε άλλο Τμήμα ΑΕΙ της ημεδαπής ή της αλλοδαπής, με απόφαση της Συνέλευσης
του Τμήματος ορίζεται νέος/α επιβλέπων/ουσα για τον/
την ερευνητή/τρια.
4. Με την ολοκλήρωση της μεταδιδακτορικής έρευνας
ο/η ερευνητής/τρια σε συνεργασία με τον/την επιβλέποντα/ουσα και με τη σύμφωνη γνώμη των άλλων δύο
μελών της τριμελούς συμβουλευτικής επιτροπής, υποβάλλουν έκθεση περάτωσης της έρευνας στη Συνέλευση
του Τμήματος.
5. Ο/Η Πρόεδρος του Τμήματος πιστοποιεί την ολοκλήρωση της μεταδιδακτορικής έρευνας και η Γραμματεία
του Τμήματος ενημερώνει το Μητρώο Μεταδιδακτόρων
Ερευνητών.
Άρθρο 4
Παροχές στους/στις Μεταδιδάκτορες
Ερευνητές/τριες
1. Οι μεταδιδάκτορες ερευνητές/τριες κατά τη διάρκεια εκπόνησης της μεταδιδακτορικής έρευνας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
χρησιμοποιούν τον τίτλο και τα στοιχεία του Τμήματος
Θεατρικών Σπουδών με σεβασμό στη φήμη του και στη
φήμη του ΕΚΠΑ και στους κανόνες δεοντολογίας, όπως
ορίζονται στον σχετικό κανονισμό του Τμήματος και
στον Κώδικα Δεοντολογίας και Καλής Πρακτικής του
ΕΚΠΑ.
2. Οι μεταδιδάκτορες ερευνητές/τριες διαθέτουν ιδρυματικό ηλεκτρονικό λογαριασμό και έχουν πρόσβαση
στα εργαστήρια του Τμήματος Θεατρικών Σπουδών
και της Φιλοσοφικής Σχολής ή και άλλων Τμημάτων και
Σχολών του ΕΚΠΑ και στον αντίστοιχο εξοπλισμό τους,
στις βιβλιοθήκες του Ιδρύματος με δικαίωμα δανεισμού,
καθώς και στις νησίδες Η/Υ.
3. Ο τίτλος του/ης μεταδιδάκτορα ερευνητή/τριας δεν
εγείρει οποιαδήποτε υποχρέωση αμοιβής του από το
Ίδρυμα.
4. Οι μεταδιδάκτορες ερευνητές/τριες δύνανται να
αιτούνται χρηματοδότησης αναφορικά με δράσεις
που προβλέπονται βάσει αποφάσεων του Τμήματος
ή της Σχολής ή των αρμοδίων Οργάνων του Πανεπιστημίου.
5. Οι μεταδιδάκτορες ερευνητές/τριες δύνανται να
αμείβονται από πόρους προερχόμενους από χρηματοδοτούμενα εθνικά, ευρωπαϊκά και διεθνή ερευνητικά
προγράμματα. Δύνανται επίσης να λαμβάνουν υποτροφία από εθνικούς, ευρωπαϊκούς ή διεθνείς φορείς και
ιδρύματα.
6. Ο/Η επιβλέπων/ουσα καθηγητής/τρια έχει υποχρέωση να ενημερώσει τον/τη μεταδιδακτορικό/ή ερευνητή/
τρια για τους κανονισμούς ασφάλειας των χώρων και των
εργαστηρίων και για τα θέματα ηθικής και δεοντολογίας
της έρευνας.
Άρθρο 5
Υποχρεώσεις Μεταδιδάκτορα Ερευνητή/τριας
1. Οι μεταδιδάκτορες ερευνητές/τριες οφείλουν να συντάσσουν έκθεση προόδου της μεταδιδακτορικής έρευ-
νάς τους σε συνεργασία με τον/την επιβλέποντα/ουσα
μια φορά τον χρόνο, στο διάστημα από 1ης Νοεμβρίου
έως 20 Δεκεμβρίου, η οποία κατατίθεται στη Συνέλευση
του Τμήματος προς ενημέρωση.
2. Οι μεταδιδάκτορες ερευνητές/τριες δύνανται να
παρουσιάζουν την πρόοδο της μεταδιδακτορικής τους
έρευνας σε σεμινάρια, διαλέξεις ή άλλες δράσεις που
διοργανώνονται από το Τμήμα με ευθύνη του επιβλέποντος μέλους, με απώτερο στόχο την προβολή της
έρευνάς τους μέσω δημοσιεύσεων σε περιοδικά με
σύστημα κριτών, όπου αυτό είναι εφικτό, ή με άλλο
δόκιμο τρόπο.
3. Οι μεταδιδάκτορες ερευνητές/τριες είναι υποχρεωμένοι/ες να αναφέρουν σε κάθε δημοσίευσή τους ότι
εκπονούν μεταδιδακτορική έρευνα υπό την ακαδημαϊκή
αιγίδα του Τμήματος Θεατρικών Σπουδών (academic
affiliation).
4. Οι μεταδιδάκτορες ερευνητές/τριες οφείλουν να συμπεριφέρονται όπως αρμόζει σε μέλη της ακαδημαϊκής
κοινότητας και να τηρούν και να σέβονται τον παρόντα
Κανονισμό και τον εσωτερικό κανονισμό λειτουργίας
του Ιδρύματος.
5. Το Τμήμα δύναται να αναθέσει διδακτικό
έργο -στο πλαίσιο των προπτυχιακών και μεταπτυχιακών
προγραμμάτων σπουδών του- στον/στην ερευνητή/
τρια, σύμφωνα με την ισχύουσα νομοθεσία.
Άρθρο 6
Περάτωση Μεταδιδακτορικής Έρευνας
1. Οι μεταδιδάκτορες ερευνητές/τριες, σε συνεργασία
με τον/την επιβλέποντα/ουσα και με τη σύμφωνη γνώμη
των άλλων δύο μελών της τριμελούς συμβουλευτικής
επιτροπής, συντάσσουν και υποβάλλουν στη Συνέλευση
του Τμήματος την έκθεση περάτωσης μεταδιδακτορικής
έρευνας. Κατόπιν υποχρεούνται να παρουσιάσουν τα
αποτελέσματα της έρευνάς τους δημοσίως σε ημερομηνία και χώρο που θα ορίσει η Γραμματεία του Τμή-
ματος. Επιπρόσθετα, οι μεταδιδάκτορες ερευνητές/
τριες υποχρεούνται να παρουσιάσουν τουλάχιστον μία
δημοσίευση σε έγκυρο επιστημονικό περιοδικό ή διεθνές συνέδριο ή κεφάλαιο σε συλλογικό τόμο έπειτα
από διαδικασία αξιολόγησης με κριτές ή έστω να καταθέσουν την επιστολή αποδοχής για δημοσίευση (letter
of acceptance).
2. Μετά την ολοκλήρωση της έρευνας χορηγείται βεβαίωση διεξαγωγής μεταδιδακτορικής έρευνας, στην
οποία αναφέρεται το Ίδρυμα, το Τμήμα, το ονοματεπώνυμο του/της ερευνητή/τριας, το όνομα πατρός, ο τόπος
καταγωγής του/της ερευνητή/τριας, το γνωστικό αντικείμενο της έρευνας, καθώς και ο χρόνος διεξαγωγής
και δημόσιας παρουσίασής της και το ονοματεπώνυμο
και η ιδιότητα του/της επιβλέποντα/ουσας. Η βεβαίωση υπογράφεται από τον/ην Πρόεδρο του Τμήματος.
Η βεβαίωση σε καμία περίπτωση δεν αποτελεί τίτλο
σπουδών.
Άρθρο 7
Δικαιώματα Πνευματικής Ιδιοκτησίας
Τα δικαιώματα επί της πνευματικής ιδιοκτησίας ρυθμίζονται σύμφωνα με τον ν. 2121/1993.
Άρθρο 8
Διαγραφή Μεταδιδάκτορα Ερευνητή/τριας
1. Είναι δυνατή η διαγραφή μεταδιδάκτορα ερευνητή/
τριας με απόφαση της Συνέλευσης του Τμήματος για
τους ακόλουθους λόγους, μεταξύ άλλων:
α) Μη τήρηση των υποχρεώσεών του/της.
β) Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων επιστημόνων χωρίς
αναφορά σε αυτούς.
γ) Συμπεριφορές του/της μεταδιδάκτορα ερευνητή/
τριας που εκθέτουν και ζημιώνουν το Πανεπιστήμιο και
το Τμήμα στο οποίο φιλοξενείται.
δ) Υποβολή αίτησης διαγραφής από τον/την ίδιο/ίδια
τον/την μεταδιδάκτορα ερευνητή/τρια.
Άρθρο 9
Ειδικοί όροι
1. Κάθε επιβλέπων/ουσα μπορεί να έχει στην ευθύνη
του έως και τρεις (3) μεταδιδακτορικούς/ές ερευνητές/
τριες. Εξαίρεση σε αυτόν τον περιορισμό μπορεί να
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
υπάρξει μετά από τεκμηριωμένη απόφαση της Συνέλευσης του Τμήματος Θεατρικών Σπουδών.
2. Ο παρών Κανονισμός για την εκπόνηση μεταδιδακτορικής έρευνας είναι αναρτημένος στην ιστοσελίδα
του Τμήματος.
3. Οι προκηρύξεις των θέσεων μεταδιδακτορικής έρευνας αναρτώνται στην ιστοσελίδα του του Τμήματος Θε-
ατρικών Σπουδών και του ΕΚΠΑ.
4. Σχέδια αίτησης εκπόνησης μεταδιδακτορικής έρευνας, πρότασης εκπόνησης μεταδιδακτορικής έρευνας,
έκθεσης περάτωσης μεταδιδακτορικής έρευνας και βεβαίωσης διεξαγωγής μεταδιδακτορικής έρευνας παρα-
τίθενται στο Παράρτημα.
Άρθρο 10
Μεταβατικές διατάξεις
Οι διατάξεις του παρόντος Κανονισμού ισχύουν και εφαρμόζονται και για τους Μεταδιδάκτορες ερευνητές/τριες που
έχουν γίνει δεκτοί πριν από την έναρξη ισχύος του.
Όσα θέματα δε ρυθμίζονται από τον παρόντα Κανονισμό και τον Εσωτερικό
Κανονισμό του Πανεπιστημίου ρυθμίζονται με αποφάσεις της Συνέλευσης του Τμήματος.
ΠΑΡΑΡΤΗΜΑ
1. Αίτηση εκπόνησης μεταδιδακτορικής έρευνας
2. Πρόταση εκπόνησης μεταδιδακτορικής έρευνας
3. Έκθεση περάτωσης μεταδιδακτορικής έρευνας
4. Βεβαίωση διεξαγωγής μεταδιδακτορικής έρευνας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
ΑΙΤΗΣΗ
ΕΚΠΟΝΗΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
ΠΡΟΣ:
το Τμήμα Θεατρικών Σπουδών
Ο – Η Όνομα:
Επώνυμο:
Όνομα και Επώνυμο Πατέρα:
Όνομα και Επώνυμο
Μητέρας:
Ημερομηνία γέννησης(2):
Τόπος Γέννησης:
Αριθμός Δελτίου Ταυτότητας:
Τόπος Κατοικίας:
Οδός:
Αριθ:
ΤΚ:
Δ/νση Ηλεκτρ.
Ταχυδρομείου
(Εmail):
1. ΤΙΤΛΟΙ ΣΠΟΥΔΩΝ
ΠΡΟΠΤΥΧΙΑΚΕΣ ΣΠΟΥΔΕΣ
ΠΑΝΕΠΙΣΤΗΜΙΟ
ή ΤΕΙ
ΤΜΗΜΑ
ΗΜΕΡΟΜΗΝΙΑ
ΑΠΟΚΤΗΣΗΣ ΠΤΥΧΙΟΥ
ΒΑΘΜΟΣ ΠΤΥΧΙΟΥ
ΜΕΤΑΠΤΥΧΙΑΚΕΣ ΣΠΟΥΔΕΣ
ΠΑΝΕΠΙΣΤΗΜΙΟ
ή ΤΕΙ
ΤΜΗΜΑ
ΗΜΕΡΟΜΗΝΙΑ
ΑΠΟΚΤΗΣΗΣ ΠΤΥΧΙΟΥ
ΒΑΘΜΟΣ ΠΤΥΧΙΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
2. ΔΙΑΚΡΙΣΕΙΣ/ΥΠΟΤΡΟΦΙΕΣ
_____________________________________________________________________
_____________________________________________________________________
_____________________________________________________________________
_____________________________________________________________________
_____________________________________________________________________
_____________________________________________________________________
____________________________________
3. ΔΙΠΛΩΜΑΤΙΚΕΣ, ΠΤΥΧΙΑΚΕΣ, ΜΕΤΑΠΤΥΧΙΑΚΕΣ ΕΡΓΑΣΙΕΣ και ΔΙΔΑΚΤΟΡΙΚΗ ΔΙΑΤΡΙΒΗ
ΕΙΔΟΣ ΕΡΓΑΣΙΑΣ
ΤΙΤΛΟΣ
ΕΠΙΒΛΕΠΩΝ
ΒΑΘΜΟΣ
4. ΑΛΛΕΣ ΕΠΙΣΤΗΜΟΝΙΚΕΣ ΔΗΜΟΣΙΕΥΣΕΙΣ
_____________________________________________________________________
______
5. ΕΡΕΥΝΗΤΙΚΗ/ΕΠΑΓΓΕΛΜΑΤΙΚΗ ΔΡΑΣΤΗΡΙΟΤΗΤΑ
___________________________________________________________________
__________
6. ΞΕΝΕΣ ΓΛΩΣΣΕΣ
ΓΛΩΣΣΑ
ΔΙΠΛΩΜΑ ή ΕΠΙΠΕΔΟ ΓΝΩΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
Συνημμένα δικαιολογητικά:
□ Αντίγραφο πτυχίου ή διπλώματος ΑΕΙ του εσωτερικού ή ισότιμου τίτλου
σπουδών του εξωτερικού
□ Αντίγραφο Μεταπτυχιακού Διπλώματος Ειδίκευσης ΑΕΙ του εσωτερικού ή
ισότιμου τίτλου σπουδών του εξωτερικού
□ Αντίγραφο Διδακτορικού Διπλώματος από ΑΕΙ του εσωτερικού ή ισότιμου τίτλου
σπουδών του εξωτερικού
□ Αναλυτικό βιογραφικό σημείωμα
□ Συστατικές επιστολές
□ Κατάλογος επιστημονικών εργασιών που έχουν εκπονηθεί
□ Πρόταση εκπόνησης Μεταδιδακτορικής Έρευνας σύμφωνα με το υπόδειγμα που
έχει καθιερώσει το Τμήμα
□ Επιστολή αποδοχής επίβλεψης από μέλος του Τμήματος Θεατρικών Σπουδών (σε
περίπτωση που ο/η επιβλέπων/ουσα προτείνεται από τον/την υποψήφιο/α)
Αθήνα, …/…/…
Ο/Η Αιτ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
Πρόταση Εκπόνησης Μεταδιδακτορικής Έρευνας
ΕΠΙΘΕΤΟ:
ΟΝΟΜΑ:
ΤΜΗΜΑ:
Τίτλος:
Προτεινόμενος/η επιβλέπων/ουσα:
ΠΕΡΙΛΗΨΗ
(ΤΑΥΤΟΤΗΤΑ της προτεινόμενης έρευνας)
1. Ανασκόπηση ερευνητικής περιοχής
2. Αντικείμενο έρευνας και στόχοι
3. Μεθοδολογία
4. Χρονοδιάγραμμα
5. Λέξεις-κλειδιά (από 2 έως 5)
[Αναλυτικές οδηγίες για τη σύνταξη της πρότασης (περιεχόμενο, έκταση κ.ά.)
ορίζονται στην ιστοσελίδα του Τμήματος.]
Αθήνα, …/…/…
Ονοματεπώνυμο υποψήφιου/ας μεταδιδάκτορα ερευνητή/τριας
(Υπογραφή)
Βεβαιώνω ότι έχω λάβει γνώση και εγκρίνω την ανωτέρω πρόταση Μεταδιδακτορικής
Έρευνας.
Ονοματεπώνυμο/Ιδιότητα
Προτεινόμενου/ης Επιβλέποντα/ουσας
(Υπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
APPLICATION FOR POSTDOCTORAL RESEARCH
TO:
The Department of THEATRICAL STUDIES
Last name:
First name:
Father’s name:
Mother’s name:
Date of birth:
Place of birth:
ID number:
Adress:
stree
t:
numb
er:
zip
code
:
Εmail:
1. DEGREES
UNDERGRADUATE STUDIES (Bachelor)
UNIVERSITY
DEPARTMENT
DATE
GRADE
POSTGRADUATE STUDIES (Master & PhD)
UNIVERSITY
DEPARTMENT
DATE
GRADE
2. DINSTINCTIONS/SCHOLARSHIPS
_____________________________________________________________________
_____________________________________________________________________
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
_____________________________________________________________________
_____________________________________________________________________
_____________________________________________________________________
_____________________________________________________________________
____________________________________
3. BACHELOR THESIS/MASTER THESIS/PhD THESIS
TYPE OF THESIS
TITLE
SUPERVISOR
GRADE
4. PUBLICATIONS
_____________________________________________________________________
______
5. RESEARCH/PROFESSIONAL ACTIVITY
___________________________________________________________________
__________
6. FOREIGN LANGUAGES
LANGUAGE
CERTIFICATION/CEFR LEVELS
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
Attached documents:
□ Copy of bachelor degree
□ Copy of master degree
□ Copy of PhD degree
□ CV
□ Recommendation letters
□ List of scientific papers
□ Postdoctoral research proposal (according to the guidelines of the
School/Department)
□ Letter of acceptance from the supervisor (in case the supervisor is proposed by
the candidate)
Athens, …/…/…
(signature)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
POSTDOCTORAL RESEARCH PROPOSAL
LAST NAME:
FIRST NAME:
DEPARTMENT:
TITLE:
SUPERVISOR:
ABSTRACT
1. Literature review
2. Hypothesis/objectives
3. Research methods
4. Timetable
5. Key words (2-5)
[Proposal guidelines (content, length etc.) are set in the site of the Department]
Athens, …/…/…
The candidate
(name)
(signature)
I certify that I am aware of and approve the above Postdoctoral Research Proposal
The Supervisor
(name/status)
(signature)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
ΣΧΟΛΗ ΦΙΛΟΣΟΦΙΚΗ
ΤΜΗΜΑ ΘΕΑΤΡΙΚΩΝ ΣΠΟΥΔΩΝ
Έκθεση Περάτωσης Μεταδιδακτορικής Έρευνας
Επώνυμο:
Όνομα:
Αριθμός Μητρώου:
Ημερομηνία Εγγραφής:
Ημερομηνία:
1. Εισαγωγή
2. Υπόθεση-στόχοι
3. Περιγραφή αποτελεσμάτων έρευνας
4. Δημοσιεύσεις της μεταδιδακτορικής έρευνας
5. Αναφορές
Ο/Η μεταδιδάκτορας ερευνητής/τρια
(υπογραφή)
Ο/Η επιβλέπων/ουσα καθηγητής/τρια
(υπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
SCHOOL OF PHOLOSOPHY
DEPARTMENT OF THEATRICAL STUDIES
Postdoctoral research report
Last name
First name:
Registration
number:
Registration date:
1. Introduction
2. Hypothesis-Objectives
3. Outcomes
4. Publications of the postdoctoral research
5. References
The Postdoctoral researcher
(signature)
The supervisor
(signature)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
ΣΧΟΛΗ ΦΙΛΟΣΟΦΙΚΗ
ΤΜΗΜΑ ΘΕΑΤΡΙΚΩΝ ΣΠΟΥΔΩΝ
Διεύθυνση:
ΑΘΗΝΑ, 00/00/0000
Πληροφορίες:
Τηλέφωνο:
Ηλ. ταχυδρομείο:
Αριθμ. πρωτ.:
ΒΕΒΑΙΩΣΗ ΔΙΕΞΑΓΩΓΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
Επώνυμο:
Όνομα:
Όνομα Πατέρα:
Όνομα Μητέρας:
Τόπος Γέννησης:
Ημερομηνία Γέννησης:
Αριθμός Μητρώου:
Ημερομηνία Εγγραφής:
Ο/Η ανωτέρω διεξήγαγε μεταδιδακτορική έρευνα στην/στον/στις «…» (γνωστικό
αντικείμενο της έρευνας), από …/…/… έως …/…/…, υπό την επίβλεψη του/της …
(ονοματεπώνυμο και η ιδιότητα του/της επιβλέποντα/ουσας) και με την ολοκλήρωσή
της παρουσίασε δημόσια το έργο του/της στις …/…/…
Η βεβαίωση αυτή χορηγείται για κάθε νόμιμη χρήση.
Ο/Η Πρόεδρος του Τμήματος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1619/03.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr
SCHOOL OF PHOLOSOPHY
DEPARTMENT OF THEATRICAL STUDIES
Address:
Athens 00/00/0000
Contact person:
Telephone:
e-mail:
Reference No:
CERTIFICATE
Last name
First name:
Father’s name:
Mother’s name:
Place of birth:
Date of birth:
Registration
number:
Registration date:
This is to certify that the above mentioned doctor has completed his
postdoctoral research in “…”, from …/…/… to …/…/…, under the supervision of
… . He/She has presented his/her work in public on …/…/…
This certificate is issued for all legal purposes.
The President of the Department …

[Source: 20250201619.pdf | Tokens: 19066]